title: Vykonávacie nariadenie Komisie (EÚ) 2018/1506 z 10. októbra 2018 o výnimočných opatreniach na podporu trhu v sektoroch vajec a hydinového mäsa v Taliansku

text:
                  11.10.2018

                  SK

                  Úradný vestník Európskej únie

                  L 255/1

         VYKONÁVACIE NARIADENIE KOMISIE (EÚ) 2018/1506
         z 10. októbra 2018
         o výnimočných opatreniach na podporu trhu v sektoroch vajec a hydinového mäsa v Taliansku
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 220 ods. 1 písm. a),
         keďže:

                     (1)

                     V období od 30. apríla 2016 do 28. septembra 2017 Taliansko oznámilo a potvrdilo výskyt 43 ohnísk vysokopatogénnej aviárnej influenzy podtypov H5 a H7. Postihnuté druhy zahŕňajú kačice, morky, perličky, ako aj kurčatá, mládky a nosnice druhu Gallus domesticus.

                     (2)

                     Taliansko bezodkladne a účinne prijalo všetky potrebné opatrenia týkajúce sa zdravia zvierat a veterinárne opatrenia v zmysle požiadaviek smernice Rady 2005/94/ES (2).

                     (3)

                     Taliansko prijalo predovšetkým kontrolné, monitorovacie a preventívne opatrenia a vymedzilo ochranné pásma a pásma dohľadu (ďalej len „regulované pásma“) podľa vykonávacích rozhodnutí Komisie (EÚ) 2016/697 (3), (EÚ) 2017/155 (4), (EÚ) 2017/247 (5) (EÚ) 2017/263 (6), (EÚ) 2017/417 (7), (EÚ) 2017/554 (8), (EÚ) 2017/696 (9), (EÚ) 2017/780 (10), (EÚ) 2017/977 (11), (EÚ) 2017/1397 (12), (EÚ) 2017/1415 (13), (EÚ) 2017/1484 (14), (EÚ) 2017/1519 (15) a (EÚ) 2017/1593 (16).

                     (4)

                     Taliansko informovalo Komisiu, že potrebné opatrenia týkajúce sa zdravia a veterinárne opatrenia, ktoré sa uplatňovali na zamedzenie a potlačenie šírenia choroby, mali vplyv na veľmi veľký počet hospodárskych subjektov a že tieto hospodárske subjekty utrpeli straty príjmov, pri ktorých nevzniká nárok na finančný príspevok Únie podľa nariadenia Európskeho parlamentu a Rady (EÚ) č. 652/2014 (17).

                     (5)

                     V súvislosti s výskytom ohnísk potvrdených v období od 30. apríla 2016 do 28. septembra 2017 bola Komisii 9. marca 2018 doručená formálna žiadosť Talianska o čiastočné financovanie určitých výnimočných opatrení podľa článku 220 ods. 3 nariadenia (EÚ) č. 1308/2013. Talianske orgány objasnili a zdokumentovali svoju žiadosť 1. júna 2018, 14. júna 2018, 22. júna 2018 a 11. júla 2018.

                     (6)

                     V dôsledku opatrení týkajúcich sa zdravia zvierat a veterinárnych opatrení uvedených v odôvodnení 3 sa predĺžilo obdobie bez zástavu, zakázalo sa umiestňovanie vtákov a obmedzilo sa ich premiestňovanie v hydinových chovoch všetkých druhov v regulovaných pásmach vymedzených v reakcii na výskyt ohnísk vysokopatogénnej aviárnej influenzy podtypov H5 a H7. Týkalo sa to týchto druhov: kačice, morky, perličky, ako aj kurčatá, mládky a nosnice druhu Gallus domesticus. Spôsobilo to stratu v produkcii násadových vajec, konzumných vajec a hydinového mäsa v týchto chovoch. Je preto vhodné poskytnúť kompenzáciu za straty v dôsledku zničenia, spracovania a zaradenia vajec do nižšej kategórie, ako aj za nevyprodukované zvieratá, dlhšie obdobie chovu alebo usmrtenie.

                     (7)

                     V súlade s článkom 220 ods. 5 nariadenia (EÚ) č. 1308/2013 čiastočné financovanie zo zdrojov Únie musí zodpovedať 50 % výdavkov, ktoré Taliansko vynaložilo na výnimočné opatrenia na podporu trhu. Maximálne množstvá oprávnené na financovanie pri každom výnimočnom opatrení na podporu trhu by mala Komisia stanoviť po preskúmaní žiadosti Talianska týkajúcej sa výskytu ohnísk potvrdených v období od 30. apríla 2016 do 28. septembra 2017.

                     (8)

                     S cieľom predísť akémukoľvek riziku nadmernej kompenzácie by paušálna suma čiastočného financovania mala byť založená na technických a ekonomických štúdiách alebo účtovných dokladoch a mala by byť stanovená na primeranej úrovni pre každé zviera a každý produkt podľa kategórií.

                     (9)

                     V snahe zabrániť dvojitému financovaniu by sa vzniknuté straty nemali kompenzovať zo štátnej pomoci alebo z poistenia a čiastočné financovanie zo zdrojov Únie by sa podľa tohto nariadenia malo obmedziť na oprávnené zvieratá a produkty, v prípade ktorých nebol poskytnutý žiadny finančný príspevok Únie podľa nariadenia (EÚ) č. 652/2014.

                     (10)

                     Rozsah a trvanie výnimočných opatrení na podporu trhu stanovených v tomto nariadení by sa mali obmedziť na mieru, ktorá je na podporu trhu nevyhnutne potrebná. Výnimočné opatrenia na podporu trhu by sa mali uplatňovať iba na produkciu hydiny a vajec v chovoch nachádzajúcich sa v regulovaných pásmach a na obdobie trvania opatrení týkajúcich sa zdravia zvierat a veterinárnych opatrení stanovených v právnych predpisoch Únie a Talianska relevantných pre 43 ohnísk vysokopatogénnej aviárnej influenzy, ktoré boli potvrdené v období od 30. apríla 2016 do 28. septembra 2017, a pre príslušné regulované pásma.

                     (11)

                     Aby sa zabezpečila flexibilita v prípade, keď sa počty zvierat alebo vajec oprávnených na kompenzáciu líšia od maximálnych počtov stanovených v tomto nariadení, ktoré sa zakladajú na odhadoch, môže sa kompenzácia v rámci určitých limitov prispôsobiť, pokiaľ sa dodrží maximálna suma výdavkov čiastočne financovaných zo zdrojov Únie.

                     (12)

                     V záujme riadneho rozpočtového hospodárenia v súvislosti s týmito výnimočnými opatreniami na podporu trhu by mali byť oprávnené na čiastočné financovanie zo zdrojov Únie iba tie platby, ktoré Taliansko poukáže prijímateľom najneskôr do 30. septembra 2019. článok 5 ods. 2 delegovaného nariadenia Komisie (EÚ) č. 907/2014 (18) by sa nemal uplatniť.

                     (13)

                     S cieľom zabezpečiť oprávnenosť a správnosť platieb by Taliansko malo vykonávať kontroly ex ante.

                     (14)

                     Taliansko by malo Komisiu informovať o zúčtovaní platieb, aby Únia mohla vykonať finančnú kontrolu.

                     (15)

                     S cieľom zaistiť bezodkladné vykonávanie opatrení stanovených tomto nariadení v Taliansku by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.

                     (16)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Únia poskytne čiastočné financovanie vo výške 50 % výdavkov Talianska na podporu trhu s násadovými vajcami, konzumnými vajcami a hydinovým mäsom, ktorý bol vážne postihnutý výskytom 43 ohnísk vysokopatogénnej aviárnej influenzy podtypov H5 a H7, ktoré Taliansko zistilo a oznámilo v období od 30. apríla 2016 do 28. septembra 2017.

            Článok 2
            Výdavky Talianska sú oprávnené na čiastočné financovanie zo zdrojov Únie iba:

                        a)

                        na obdobie uplatňovania opatrení týkajúcich sa zdravia zvierat a veterinárnych opatrení stanovených v právnych predpisoch Únie a Talianska, ktoré sa uvádzajú v prílohe a súvisia s obdobím vymedzeným v článku 1, a

                        b)

                        v prípade tých chovov hydiny, na ktoré sa vzťahujú opatrenia týkajúce sa zdravia zvierat a veterinárne opatrenia a ktoré sa nachádzajú v pásmach stanovených v právnych predpisoch Únie a Talianska, ktoré sa uvádzajú v prílohe (regulované pásma), a

                        c)

                        ak ich Taliansko prijímateľom vyplatilo najneskôr do 30. septembra 2019. článok 5 ods. 2 delegovaného nariadenia (EÚ) č. 907/2014 sa neuplatňuje, a

                        d)

                        ak sa na zviera alebo produkt v čase uvedenom v písmene a) nevyužili žiadne kompenzácie vo forme štátnej pomoci alebo poistenia a neprijal sa na ne žiaden finančný príspevok Únie podľa nariadenia (EÚ) č. 652/2014.

            Článok 3

               1.   Maximálna výška čiastočného financovania zo zdrojov Únie je 11,1 milióna EUR a člení sa takto:

                           a)

                           v prípade strát v produkcii hydiny nachádzajúcej sa v regulovanom pásme sa uplatňujú tieto paušálne sadzby:

                                       i)

                                       0,11 EUR za zničené násadové vajce patriace pod číselný znak KN 0407 11 00, a to najviac za 2 320 318 vajec;

                                       ii)

                                       0,07895 EUR za násadové vajce patriace pod číselný znak KN 0407 11 00 spracované do vaječných výrobkov, a to najviac za 2 935 380 vajec;

                                       iii)

                                       0,057 EUR za násadové vajce patriace pod číselný znak KN 0407 11 00 zaradené do nižšej triedy ako krmivo pre spoločenské zvieratá, a to najviac za 190 000 vajec;

                                       iv)

                                       0,019 EUR za vajce z klietkového chovu patriace pod číselný znak KN 0407 11 00 spracované do vaječných výrobkov, a to najviac za 5 788 593 vajec;

                                       v)

                                       0,02375 EUR za vajce z podlahového chovu patriace pod číselný znak KN 0407 11 00 spracované do vaječných výrobkov, a to najviac za 37 903 308 vajec;

                                       vi)

                                       0,085 EUR na týždeň za samicu výkrmovej morky patriacu pod číselný znak KN 0105 99 30, a to najviac na 1 342 757 zvierat;

                                       vii)

                                       0,129 EUR na týždeň za samca výkrmovej morky patriaceho pod číselný znak KN 0105 99 30, a to najviac za 2 397 112 zvierat;

                                       viii)

                                       0,045 EUR na týždeň za perličku patriacu pod číselný znak KN 0105 99 50, a to najviac za 194 548 zvierat;

                                       ix)

                                       0,045 EUR na týždeň za brojlera patriaceho pod číselný znak KN 0105 94 00, a to najviac za 27 626 088 zvierat;

                                       x)

                                       0,12385 EUR na týždeň za výkrmovú kačicu patriacu pod číselný znak KN 0105 99 10, a to najviac za 41 302 zvierat;

                                       xi)

                                       0,085 EUR na týždeň za nosnicu z klietkového chovu patriacu pod číselný znak KN 0105 94 00, a to najviac za 176 000 zvierat;

                                       xii)

                                       0,1065 EUR na týždeň za nosnicu z podlahového chovu patriacu pod číselný znak KN 0105 94 00, a to najviac za 932 625 zvierat;

                                       xiii)

                                       0,04 EUR na týždeň za mládku z podlahového chovu patriacu pod číselný znak KN 0105 94 00, a to najviac za 414 900 zvierat;

                           b)

                           v prípade strát súvisiacich s dlhším obdobím chovu v dôsledku zákazu premiestňovania v regulovaných pásmach sa uplatňujú tieto paušálne sadzby za zviera:

                                       i)

                                       0,115 EUR na týždeň za štandardnú mládku patriacu pod číselný znak KN 0105 94 00, a to najviac za 400 553 zvierat;

                                       ii)

                                       0,0995 EUR na týždeň za štandardné kurča patriace pod číselný znak KN 0105 94 00, a to najviac za 754 942 zvierat;

                                       iii)

                                       0,0995 EUR na týždeň za perličku patriacu pod číselný znak KN 0105 99 50, a to najviac za 1 277 zvierat;

                                       iv)

                                       0,46 EUR na týždeň za štandardnú morku patriacu pod číselný znak KN 0105 99 30, a to najviac za 12 662 zvierat;

                                       v)

                                       8,46 EUR za morku nadmernej veľkosti patriacu pod číselný znak KN 0105 99 30, a to najviac za 12 662 zvierat;

                                       vi)

                                       0,2618 EUR na týždeň za výkrmovú kačicu patriacu pod číselný znak KN 0105 99 10, a to najviac za 7 700 zvierat;

                           c)

                           v prípade usmrtenia hydiny v regulovaných pásmach sa uplatňujú tieto paušálne sadzby za zviera:

                                       i)

                                       0,5183 EUR za morku patriacu pod číselný znak KN 0105 12 00, a to najviac za 144 580 zvierat;

                                       ii)

                                       1,03 EUR za moriaka patriaceho pod číselný znak KN 0105 12 00, a to najviac za 186 080 zvierat;

                                       iii)

                                       0,18375 EUR za kurča patriace pod číselný znak KN 0105 11 19, a to najviac za 37 000 zvierat;

                                       iv)

                                       0,20875 EUR za kurča z voľného výbehu patriace pod číselný znak KN 0105 11 19, a to najviac za 779 519 zvierat;

                           d)

                           v prípade straty v produkcii plemenných zvierat nachádzajúcich sa v regulovaných pásmach sa uplatňujú tieto paušálne sadzby za zviera:

                                       i)

                                       0,1815 EUR za brojlera patriaceho pod číselný znak KN 0105 94 00, a to najviac za 853 692 zvierat;

                                       ii)

                                       1,2225 EUR za morku patriacu pod číselný znak KN 0105 99 30, a to najviac za 48 050 zvierat.

               2.   Ak počet zvierat alebo vajec oprávnených na kompenzáciu prekročí maximálny počet zvierat alebo vajec stanovený na jednotlivé položky v odseku 1, môžu sa výdavky oprávnené na čiastočné financovanie zo zdrojov Únie pre jednotlivé položky upraviť a môžu presiahnuť sumy vyplývajúce z maximálneho počtu na jednotlivú položku za predpokladu, že celková úprava neprekročí 10 % maximálnej výšky výdavkov čiastočne financovaných zo zdrojov Únie uvedených v odseku 1.

            Článok 4
            Taliansko vykoná administratívne a fyzické kontroly v súlade s článkami 58 a 59 nariadenia Európskeho parlamentu a Rady (EÚ) č. 1306/2013 (19).
            Taliansko overí najmä:

                        a)

                        oprávnenosť žiadateľa, ktorý predkladá žiadosť o podporu,

                        b)

                        v prípade každého oprávneného žiadateľa: oprávnenosť, množstvo a hodnotu skutočnej straty v produkcii,

                        c)

                        to, že žiadnemu oprávnenému žiadateľovi nebolo poskytnuté financovanie z iných zdrojov na kompenzáciu strát uvedených v článku 2 tohto nariadenia.

                  Oprávneným žiadateľom, u ktorých sa skončili administratívne kontroly, sa môže vyplatiť pomoc bez toho, aby sa čakalo na skončenie všetkých kontrol, a to najmä kontrol vybraných žiadateľov, u ktorých sa majú vykonať kontroly na mieste.
            V prípadoch, keď sa oprávnenosť žiadateľa nepotvrdila, finančná pomoc sa musí vrátiť a uplatnia sa sankcie.

            Článok 5
            Taliansko Komisiu informuje o zúčtovaní platieb.

            Článok 6
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. októbra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 347, 20.12.2013, s. 671.

            (2)  Smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14.1.2006, s. 16).

            (3)  Vykonávacie rozhodnutie Komisie (EÚ) 2016/697 zo 4. mája 2016 o určitých ochranných opatreniach v súvislosti s vysokopatogénnou aviárnou influenzou podtypu H7N7 v Taliansku (Ú. v. EÚ L 120, 5.5.2016, s. 35).

            (4)  Vykonávacie rozhodnutie Komisie (EÚ) 2017/155 z 26. januára 2017, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 23, 28.1.2017, s. 25).

            (5)  Vykonávacie rozhodnutie Komisie (EÚ) 2017/247 z 9. februára 2017 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 36, 11.2.2017, s. 62).

            (6)  Vykonávacie rozhodnutie Komisie (EÚ) 2017/263 zo 14. februára 2017 o zmierňovaní rizika a posilnených opatreniach biologickej bezpečnosti a systémoch včasného zisťovania v súvislosti s rizikami, ktoré predstavujú voľne žijúce vtáky z hľadiska prenosu vysoko patogénnych vírusov vtáčej chrípky na hydinu (Ú. v. EÚ L 39, 16.2.2017, s. 6).

            (7)  Vykonávacie rozhodnutie Komisie (EÚ) 2017/417 zo 7. marca 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 63, 9.3.2017, s. 177).

            (8)  Vykonávacie rozhodnutie Komisie (EÚ) 2017/554 z 23. marca 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 79, 24.3.2017, s. 15).

            (9)  Vykonávacie rozhodnutie Komisie (EÚ) 2017/696 z 11. apríla 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 101, 12.4.2017, s. 80).

            (10)  Vykonávacie rozhodnutie Komisie (EÚ) 2017/780 z 3. mája 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 116, 5.5.2017, s. 30).

            (11)  Vykonávacie rozhodnutie Komisie (EÚ) 2017/977 z 8. júna 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 146, 9.6.2017, s. 155).

            (12)  Vykonávacie rozhodnutie Komisie (EÚ) 2017/1397 z 27. júla 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 197, 28.7.2017, s. 13).

            (13)  Vykonávacie rozhodnutie Komisie (EÚ) 2017/1415 z 3. augusta 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 203, 4.8.2017, s. 9).

            (14)  Vykonávacie rozhodnutie Komisie (EÚ) 2017/1484 zo 17. augusta 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 214, 18.8.2017, s. 28).

            (15)  Vykonávacie rozhodnutie Komisie (EÚ) 2017/1519 z 1. septembra 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 228, 2.9.2017, s. 1).

            (16)  Vykonávacie rozhodnutie Komisie (EÚ) 2017/1593 z 20. septembra 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 243, 21.9.2017, s. 14).

            (17)  Nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES (Ú. v. EÚ L 189, 27.6.2014, s. 1).

            (18)  Delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014, s. 18).

            (19)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).

            PRÍLOHA

               Regulované pásma a obdobia uvedené v článku 2

            Časti Talianska a obdobia stanovené v súlade so smernicou 2005/94/ES a vymedzené v týchto právnych predpisoch:

                        —

                        vykonávacie rozhodnutie Komisie (EÚ) 2016/697 zo 4. mája 2016 o určitých ochranných opatreniach v súvislosti s vysokopatogénnou aviárnou influenzou podtypu H7N7 v Taliansku (Ú. v. EÚ L 120, 5.5.2016, s. 35),

                        —

                        vykonávacie rozhodnutie Komisie (EÚ) 2017/155 z 26. januára 2017, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 23, 28.1.2017, s. 25),

                        —

                        vykonávacie rozhodnutie Komisie (EÚ) 2017/247 z 9. februára 2017 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 36, 11.2.2017, s. 62),

                        —

                        vykonávacie rozhodnutie Komisie (EÚ) 2017/263 zo 14. februára 2017 o zmierňovaní rizika a posilnených opatreniach biologickej bezpečnosti a systémoch včasného zisťovania v súvislosti s rizikami, ktoré predstavujú voľne žijúce vtáky z hľadiska prenosu vysoko patogénnych vírusov vtáčej chrípky na hydinu (Ú. v. EÚ L 39, 16.2.2017, s. 6),

                        —

                        vykonávacie rozhodnutie Komisie (EÚ) 2017/417 zo 7. marca 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 63, 9.3.2017, s. 177),

                        —

                        vykonávacie rozhodnutie Komisie (EÚ) 2017/554 z 23. marca 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 79, 24.3.2017, s. 15),

                        —

                        vykonávacie rozhodnutie Komisie (EÚ) 2017/696 z 11. apríla 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 101, 13.4.2017, s. 80),

                        —

                        vykonávacie rozhodnutie Komisie (EÚ) 2017/780 z 3. mája 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 116, 5.5.2017, s. 30),

                        —

                        vykonávacie rozhodnutie Komisie (EÚ) 2017/977 z 8. júna 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 146, 9.6.2017, s. 155),

                        —

                        vykonávacie rozhodnutie Komisie (EÚ) 2017/1397 z 27. júla 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 197, 28.7.2017, s. 13),

                        —

                        vykonávacie rozhodnutie Komisie (EÚ) 2017/1415 z 3. augusta 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 203, 4.8.2017, s. 9),

                        —

                        vykonávacie rozhodnutie Komisie (EÚ) 2017/1484 zo 17. augusta 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 214, 18.8.2017, s. 28),

                        —

                        vykonávacie rozhodnutie Komisie (EÚ) 2017/1519 z 1. septembra 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 228, 2.9.2017, s. 1),

                        —

                        vykonávacie rozhodnutie Komisie (EÚ) 2017/1593 z 20. septembra 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 243, 21.9.2017, s. 14),

                        —

                        výnosy ministerstva zdravotníctva, ktorými sa vyhlasuje infekcia v nadväznosti na výskyt ohnísk vysokopatogénnej aviárnej influenzy, ktoré sa potvrdili v období od 30. apríla 2016 do 28. septembra 2017.


title: Vykonávacie nariadenie Komisie (EÚ) 2018/1532 z 12. októbra 2018 o neobnovení schválenia účinnej látky dikvát v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene vykonávacieho nariadenia Komisie (EÚ) č. 540/2011 (Text s významom pre EHP)

text:
                  15.10.2018

                  SK

                  Úradný vestník Európskej únie

                  L 257/10

         VYKONÁVACIE NARIADENIE KOMISIE (EÚ) 2018/1532
         z 12. októbra 2018
         o neobnovení schválenia účinnej látky dikvát v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene vykonávacieho nariadenia Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 a článok 78 ods. 2,
         keďže:

                     (1)

                     Smernicou Komisie 2001/21/ES (2) bol dikvát zaradený ako účinná látka do prílohy I k smernici Rady 91/414/EHS (3).

                     (2)

                     Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Platnosť schválenia účinnej látky dikvát v zmysle časti A prílohy k vykonávaciemu nariadeniu (EÚ) č. 540/2011 uplynie 30. júna 2019.

                     (4)

                     Dve žiadosti o obnovenie zaradenia účinnej látky dikvát do prílohy I k smernici 91/414/EHS boli predložené v súlade s článkom 4 nariadenia Komisie (EÚ) č. 1141/2010 (5) v rámci lehoty stanovenej v uvedenom článku.

                     (5)

                     Žiadatelia predložili doplňujúcu dokumentáciu vyžadovanú v súlade s článkom 9 nariadenia (EÚ) č. 1141/2010. Spravodajský členský štát skonštatoval, že žiadosti sú úplné.

                     (6)

                     Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 19. septembra 2014 ju predložil Európskemu úradu pre bezpečnosť potravín (ďalej len „úrad“) a Komisii.

                     (7)

                     Úrad postúpil hodnotiacu správu o obnovení schválenia žiadateľom a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

                     (8)

                     Úrad oznámil 12. novembra 2015 Komisii svoj záver (6) o tom, či možno očakávať, že dikvát spĺňa kritériá schválenia stanovené v článku 4 nariadenia (ES) č. 1107/2009. Úrad zistil, že existuje vysoké riziko pre pracovníkov, ostatné prítomné osoby a miestnych obyvateľov. Úrad a jeden žiadateľ viedli technickú diskusiu o posúdení rizika z iných zdrojov, ako je strava, po uverejnení tohto záveru. V novembri 2017 úrad EFSA informoval žiadateľa o ukončení posúdenia, pri ktorom bol zvolený najvhodnejší vedecký prístup; zároveň ho však upozornil na možnosť, že Komisia ešte zváži potrebu opätovne posúdiť expozíciu dikvátu z iných zdrojov, ako je potrava, a poverí touto úlohou úrad. Komisia poverila úrad EFSA týmto opätovným posúdením expozície dikvátu z iných zdrojov, ako je potrava, 19. februára 2018. Úrad 17. apríla 2018 (7) potvrdil vysoké riziko pre ostatné prítomné osoby a miestnych obyvateľov v prípade všetkých scenárov. Navyše sa zistilo vysoké riziko pre vtáky (8).

                     (9)

                     Komisia vyzvala žiadateľov, aby predložili svoje pripomienky k záveru úradu, k vyhláseniu úradu z roku 2018 a v súlade s článkom 17 ods. 1 nariadenia (EÚ) č. 1141/2010 k návrhu revíznej správy. Žiadatelia predložili svoje pripomienky, ktoré boli dôkladne preskúmané.

                     (10)

                     Napriek argumentom, ktoré uviedli žiadatelia, však nebolo možné vyvrátiť pochybnosti týkajúce sa danej látky.

                     (11)

                     Preto sa v prípade jedného alebo viacerých reprezentatívnych použití minimálne jedného prípravku na ochranu rastlín s obsahom dikvátu nedospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné neobnoviť schválenie účinnej látky dikvát v súlade s článkom 20 ods. 1 písm. b) uvedeného nariadenia.

                     (12)

                     Členským štátom by sa mal poskytnúť dostatočný čas na zrušenie autorizácií prípravkov na ochranu rastlín s obsahom dikvátu.

                     (13)

                     Pokiaľ ide o prípravky na ochranu rastlín s obsahom dikvátu, v prípade ktorých členské štáty v súlade s článkom 46 nariadenia (ES) č. 1107/2009 udelia dobu odkladu, by toto obdobie malo uplynúť najneskôr 4. februára 2020.

                     (14)

                     Toto nariadenie nebráni predloženiu ďalšej žiadosti o schválenie dikvátu v súlade s článkom 7 nariadenia (ES) č. 1107/2009.

                     (15)

                     Stály výbor pre rastliny, zvieratá, potraviny a krmivá nevydal stanovisko v lehote stanovenej jeho predsedom. Prijatie vykonávacieho aktu sa považovalo sa nevyhnutné, a preto predseda predložil návrh vykonávacieho aktu odvolaciemu výboru na ďalšie prerokovanie. Odvolací výbor nevydal stanovisko,

               PRIJALA TOTO NARIADENIE:

            Článok 1
            Neobnovenie schválenia účinnej látky
            Schválenie účinnej látky dikvát sa neobnovuje.

            Článok 2
            Prechodné opatrenia
            Členské štáty zrušia autorizácie prípravkov na ochranu rastlín s obsahom dikvátu ako účinnej látky najneskôr 4. mája 2019.

            Článok 3
            Doby odkladu
            Akákoľvek doba odkladu, ktorú členské štáty poskytnú v súlade s článkom 46 nariadenia (ES) č. 1107/2009, musí byť čo najkratšia a uplynúť najneskôr 4. februára 2020.

            Článok 4
            Zmena vykonávacieho nariadenia (EÚ) č. 540/2011
            V časti A prílohy k vykonávaciemu nariadeniu (EÚ) č. 540/2011 sa vypúšťa riadok 15 týkajúci sa dikvátu.

            Článok 5
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. októbra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Smernica Komisie 2001/21/ES z 5. marca 2001, ktorou sa mení a dopĺňa príloha I k smernici Rady 91/414/EHS o umiestnení na trh prípravkov na ochranu rastlín s cieľom zahrnutia látok amitrole, diquat, pyridate a thiabendazole ako účinných látok (Ú. v. ES L 69, 10.3.2001, s. 17).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Nariadenie Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (Ú. v. EÚ L 322, 8.12.2010, s. 10).

            (6)  EFSA (Európsky úrad pre bezpečnosť potravín), 2015. Conclusion on the peer review of the pesticide risk assessment of the active substance diquat (Záver z partnerského preskúmania účinnej látky dikvát z hľadiska hodnotenia rizika pesticídov). Vestník EFSA (EFSA Journal) (2015) 13(11):4308, 127 s

            (7)  EFSA (Európsky úrad pre bezpečnosť potravín), 2018. Statement on non-dietary exposure on diquat. (Vyhlásenie o expozícii dikvátu z iných zdrojov, ako je potrava). Vestník EFSA (EFSA Journal) (2018) 16(4):5260, 111 s

            (8)  EFSA (Európsky úrad pre bezpečnosť potravín), 2015. Conclusion on the peer review of the pesticide risk assessment of the active substance diquat (Záver z partnerského preskúmania účinnej látky dikvát z hľadiska hodnotenia rizika pesticídov). Vestník EFSA (EFSA Journal) (2015) 13(11):4308, 127 s


title: Vykonávacie nariadenie Komisie (EÚ) 2018/1557 zo 17. októbra 2018, ktorým sa mení vykonávacie nariadenie (EÚ) 2016/1368, ktorým sa stanovuje zoznam kritických referenčných hodnôt používaných na finančných trhoch podľa nariadenia Európskeho parlamentu a Rady (EÚ) 2016/1011 (Text s významom pre EHP)

text:
                  18.10.2018

                  SK

                  Úradný vestník Európskej únie

                  L 261/10

         VYKONÁVACIE NARIADENIE KOMISIE (EÚ) 2018/1557
         zo 17. októbra 2018,
         ktorým sa mení vykonávacie nariadenie (EÚ) 2016/1368, ktorým sa stanovuje zoznam kritických referenčných hodnôt používaných na finančných trhoch podľa nariadenia Európskeho parlamentu a Rady (EÚ) 2016/1011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1011 z 8. júna 2016 o indexoch používaných ako referenčné hodnoty vo finančných nástrojoch a finančných zmluvách alebo na meranie výkonnosti investičných fondov, ktorým sa menia smernice 2008/48/ES a 2014/17/EÚ a nariadenie (EÚ) č. 596/2014 (1), a najmä na jeho článok 20 ods. 1,
         keďže:

                     (1)

                     Referenčné hodnoty hrajú dôležitú úlohu pri určovaní cien mnohých finančných nástrojov a finančných zmlúv a meraní výkonnosti mnohých investičných fondov. Prispievanie vstupnými údajmi pre referenčné hodnoty a ich správa sú často náchylné na manipuláciu a osoby zapojené do tohto procesu často čelia konfliktu záujmov.

                     (2)

                     Aby si mohli plniť svoju hospodársku úlohu, musia byť referenčné hodnoty reprezentatívne pre základný trh alebo ekonomickú realitu, ktorú odrážajú. Ak by referenčná hodnota, už nebola reprezentatívna pre základný trh, ako napríklad medzibankové referenčné sadzby, existuje riziko negatívneho vplyvu okrem iného na integritu trhu, financovanie domácností (úvery a hypotéky) a podniky v Únii.

                     (3)

                     Riziká pre používateľov, trhy a hospodárstvo Únie vo všeobecnosti rastú, ak celková hodnota finančných nástrojov, finančných zmlúv alebo investičných fondov, ktoré odkazujú na konkrétnu referenčnú hodnotu, je vysoká. V nariadení (EÚ) 2016/1011 sa preto zavádzajú rôzne kategórie referenčných hodnôt a stanovujú sa ďalšie požiadavky na zabezpečenie integrity a odolnosti určitých referenčných hodnôt považovaných za kritické vrátane právomoci príslušných orgánov za určitých okolností prikázať prispievanie vstupnými údajmi pre kritickú referenčnú hodnotu alebo jej správu.

                     (4)

                     Vo vykonávacom nariadení Komisie (EÚ) 2016/1368 (2) sa stanovil zoznam kritických referenčných hodnôt používaných na finančných trhoch podľa nariadenia (EÚ) 2016/1011.

                     (5)

                     Podľa článku 20 ods. 1 nariadenia (EÚ) 2016/1011 je Komisia splnomocnená prijímať vykonávacie akty s cieľom vytvoriť a aspoň každé dva roky preskúmať zoznam kritických referenčných hodnôt.

                     (6)

                     V súlade s článkom 20 ods. 1 písm. b) nariadenia (EÚ) 2016/1011 sa referenčné hodnoty môžu zahrnúť do zoznamu kritických referenčných hodnôt, ak sú uvedené referenčné hodnoty okrem iného predkladané prispievateľmi, ktorých väčšina má sídlo v jednom členskom štáte, a je uznaná za kritickú v uvedenom členskom štáte.

                     (7)

                     Dňa 22. januára 2018 príslušný švédsky orgán („Finansinspektionen“) oznámil Európskemu orgánu pre cenné papiere a trhy („ESMA“) svoj návrh uznať štokholmskú medzibankovú referenčnú sadzbu (Stockholm Interbank Offered Rate, „STIBOR“) za kritickú referenčnú hodnotu podľa článku 20 ods. 1 písm. b) nariadenia (EÚ) 2016/1011, pretože je vo Švédsku kritická a je založená na predkladaní údajov prispievateľmi, z ktorých väčšina má sídlo vo Švédsku.

                     (8)

                     Sadzba STIBOR je referenčná sadzba založená na priemere úrokových sadzieb, za ktorej sú viaceré banky pôsobiace na švédskom peňažnom trhu ochotné požičiavať si navzájom nezabezpečené finančné prostriedky s rôznou splatnosťou. Dňa 22. januára 2018 sa na diskusnom paneli o sadzbe STIBOR zúčastnilo sedem bánk – šesť zo Švédska a jedna z Dánska.

                     (9)

                     Vo svojom posúdení predloženom orgánu ESMA dospel orgán Finansinspektionen k záveru, že ukončenie poskytovania sadzby STIBOR alebo jej poskytovanie na základe vstupných údajov alebo skupiny prispievateľov, ktoré už nie sú reprezentatívne pre základný trh alebo ekonomickú realitu, by mohli mať výrazný nepriaznivý vplyv na fungovanie finančných trhov vo Švédsku.

                     (10)

                     Z posúdenia vykonaného orgánom Finansinspektionen vyplýva, že sadzba STIBOR sa používa ako referenčná sadzba pri oceňovaní mimoburzových („OTC“) úrokových derivátov denominovaných vo švédskych korunách („SEK“) v prípade nesplatenej pomyselnej hodnoty 3 500 miliárd EUR. Takmer jedna štvrtina dlhopisov denominovaných v SEK používa referenčnú sadzbu STIBOR, ktorá sa takisto používa pri stanovaní ceny 75 % celkových úverov poskytnutých švédskym domácnostiam a nefinančným inštitúciám. Celková hodnota finančných nástrojov a finančných zmlúv používajúcich referenčnú sadzbu STIBOR je približne osemkrát väčšia ako hrubý národný produkt Švédska. Sadzba STIBOR má preto zásadný význam pre finančnú stabilitu a integritu trhu vo Švédsku. V posúdení sa dospelo k záveru, že diskontinuita alebo nespoľahlivosť sadzby STIBOR by mohli mať výrazný nepriaznivý vplyv na fungovanie finančných trhov vo Švédsku, ako aj na spoločnosti a spotrebiteľov, pretože sa používa pri úveroch, spotrebiteľských úverových produktoch a investičných fondoch.

                     (11)

                     Dňa 23. februára 2018 zaslal orgán ESMA Komisii svoje stanovisko, v ktorom vyjadril názor, že švédsky orgán Finansinspektion zohľadnil všetky prvky a kritériá uvedené v článku 20 ods. 3 nariadenia (EÚ) 2016/1011 a poskytol kvantitatívne údaje na podporu uznania sadzby STIBOR za kritickú referenčnú hodnotu, ako aj analytické odôvodnenie, v ktorom sa zdôrazňuje kľúčová úloha sadzby STIBOR vo švédskom hospodárstve.

                     (12)

                     Vykonávacie nariadenie (EÚ) 2016/1368 by sa preto malo zodpovedajúcim spôsobom zmeniť.

                     (13)

                     Vzhľadom na zásadný význam sadzby STIBOR, jej rozsiahle využívanie a jej úlohu pri alokácii kapitálu vo Švédsku by toto nariadenie malo nadobudnúť účinnosť čo najskôr.

                     (14)

                     Opatrenia stanovené v tomto nariadení sú v súlade so stanoviskom Európskeho výboru pre cenné papiere,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) 2016/1368 sa nahrádza textom v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. októbra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 171, 29.6.2016, s. 1.

            (2)  Vykonávacie nariadenie Komisie (EÚ) 2016/1368 z 11. augusta 2016, ktorým sa stanovuje zoznam kritických referenčných hodnôt používaných na finančných trhoch podľa nariadenia Európskeho parlamentu a Rady (EÚ) 2016/1011 (Ú. v. EÚ L 217, 12.8.2016, s. 1).

            PRÍLOHA
            „

                     PRÍLOHA
                     Zoznam kritických referenčných hodnôt podľa článku 20 ods. 1 nariadenia (EÚ) 2016/1011

                                 Č.

                                 Referenčná hodnota

                                 Administrátor

                                 Sídlo

                                 1

                                 Euro Interbank Offered Rate (EURIBOR®)

                                 European Money Markets Institute – EMMI (Európsky inštitút pre peňažné trhy)

                                 Brusel, Belgicko

                                 2

                                 Euro Overnight Index Average (EONIA®)

                                 European Money Markets Institute – EMMI (Európsky inštitút pre peňažné trhy)

                                 Brusel, Belgicko

                                 3

                                 London Interbank Offered Rate (LIBOR)

                                 ICE Benchmark Administration (IBA)

                                 Londýn, Spojené kráľovstvo

                                 4

                                 Stockholm Interbank Offered Rate (STIBOR)

                                 Swedish Bankers' Association (Svenska Bankföreningen)

                                 Štokholm, Švédsko

               “


title: Vykonávacie nariadenie Rady (EÚ) 2018/1653 zo 6. novembra 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele

text:
                  7.11.2018

                  SK

                  Úradný vestník Európskej únie

                  L 276/1

         VYKONÁVACIE NARIADENIE RADY (EÚ) 2018/1653
         zo 6. novembra 2018,
         ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2017/2063 z 13. novembra 2017 o reštriktívnych opatreniach vzhľadom na situáciu vo Venezuele (1), a najmä na jeho článok 17 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 13. novembra 2017 prijala nariadenie (EÚ) 2017/2063 o reštriktívnych opatreniach vzhľadom na situáciu vo Venezuele.

                     (2)

                     Malo by sa zmeniť odôvodnenie týkajúce sa jednej osoby zaradenej na zoznam v prílohe IV k nariadeniu (EÚ) 2017/2063.

                     (3)

                     Príloha IV k nariadeniu (EÚ) 2017/2063 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha IV k nariadeniu (EÚ) 2017/2063 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. novembra 2018

                  Za Radu

                  predseda

               H. LÖGER

            (1)  Ú. v. EÚ L 295, 14.11.2017, s. 21.

            PRÍLOHA
            V prílohe IV k nariadeniu (EÚ) 2017/2063 sa záznam 7 nahrádza takto:

                           Meno

                           Identifikačné údaje

                           Zdôvodnenie

                           Dátum zaradenia na zoznam

                           „7.

                           Diosdado Cabello Rondón

                           Dátum narodenia: 15. apríla 1963

                           Predseda Ústavodarného zhromaždenia a prvý podpredseda Zjednotenej socialistickej strany Venezuely (PSUV). Zapojený do oslabovania demokracie a právneho štátu vo Venezuele, a to aj tým, že využíva médiá na verejné útoky a vyhrážky namierené proti politickej opozícii, iným médiám a občianskej spoločnosti.

                           22.1.2018“